Gein leedje
Van: Huub Brouns

Refrein
Och jeetje, och jeetje, 
wae höbbe gaar gein leedje; 
gein teks, gein melodie ! 
Haot dao de kop èns bie. 
Och God, och God, och God. 
Zoeë geit meziek toch gans kepot.

De zank dae sjtóng ‘ns oppe plank, 
väör weer ein groeët konzaer;
d’n dirriktäör gaof maot en klank;
zag toen: “Dao geit ’t haer”. 
De zengers sjtónge sjtram en sjtief 
en sjraapdje zich de kael. 
Toen klónk oet eder zengerslief 
allein get sjael gekwael.

De leedjesaovendj vóng weer aan:
Wae waore kandidaat.
Wae rippeteerdje duchtig d’raan,
al wiste wae neet waat.
D’n dirigent zaet: “Zètj noe  -HÖP-
eur beste beinke väör”.
Mer oet oos good gesjmaerdje köp 
kwaam geine klank, …. mer kläör.
_

                                Huub Brouns, Naer
Limburgish
Huub Brouns
Hoesloze teks
Mót nag bekeke waere